Oslo 2. juli 2015

**– Dårlige lærere?**

**42 prosent av elevene i 10. klasse fikk karakteren 1 eller 2 ved årets eksamen i matematikk. Som vanlig er det lærerne som får skylda.**

Skolenes landsforbund (SL) vil gjerne peke på to andre mulige forklaringer. Det ene er det som Ludvigsen-utvalget har påpekt: Det er for lite dybdelæring.

**– I faget matematikk betyr det at for å komme gjennom hele læreplanen, må lærerne bedrive såkalt overflatelæring, som er det motsatte av dybdelæring. Det er rett og slett for mange emner til at man makter å gå i dybden på tilstrekkelig vis, sier Geir Allan Stava. Han er forbundsstyremedlem og hovedtillitsvalgt i SL.**

Skolenes landsforbund støtter Ludvigsen-utvalget i at mer dybdelæring er ønskelig, men da må også noe ut.

**– En annen mulig grunn til de svake eksamensresultatene i matematikk kan være selve eksamensoppgavene. Det er på tide at noen ser kritisk på utformingen av og innholdet i disse. Det blir feil når eksamensoppgavene etterspør dybdeforståelse mens omfanget av læreplanene tilsier overflateundervisning, sier Geir Allan Stava.**

Skolenes landsforbund, som er skoleforbundet i LO, utfordrer kunnskapsministeren til for en gangs skyld å lete etter forklaringer annetsteds enn ved å skylde på dårlige lærere.

**Kontakt:**

**Geir Allan Stava, forbundsstyremedlem og hovedtillitsvalgt, mobil: 926 49079, e-post:** **geirallan@gmail.com**

**Terje Moen, nestleder i Skolenes landsforbund (SL), mobil: 920 58309, e-post:** **tam@skolenes.no**